PREDLOG

Na osnovu člana 35 Statuta Opštine Tivat ("Službeni list Crne Gore - opštinski propisi", 24/18, 09/20) i članova 154 i 156 Zakona o socijalnoj i dječjoj zaštiti ("Službeni list Crne Gore", br. 27/13, 01/15, 42/15, 47/15, 56/16, 66/16, 01/17, 31/17, 42/17 i 50/17), a u skladu sa članom 25 Odluke o pravima i uslugama iz socijalne i dječje zaštite (“Službeni list Crne Gore – opštinski propisi” br. 03/17, 48/17 i 53/19), Skupština opštine Tivat na sjednici održanoj dana \_\_\_\_\_\_\_\_\_\_\_\_\_\_\_\_ godine donijela je

**O D L U K U**

**O FINANSIRANJU USLUGE POMOĆ I NJEGA U KUĆI**

**ZA 2021. GODINU**

Član 1.

Ovom Odlukom uređuje se način finansiranja usluge Pomoć i njega u kući za 2021. godinu za korisnike sa teritorije opštine Tivat.

Član 2.

Svi izrazi koji se u ovoj Odluci koriste za fizička lica u ženskom rodu, obuhvataju iste izraze muškom u rodu.

Član 3.

Za realizaciju usluge iz člana 1 ove Odluke sredstava se obezbjeđuju u Budžetu opštine Tivat, u iznosu od 50.000,00 eura.

Član 4.

Finansiranjem realizacije usluge Pomoći i njege u kući obezbjeđuje se njega i pomoć u kući licima starijim od 67 godina, ili samohranim licima sa invaliditetom, mlađim od 67 godina života, koja se nalaze u stanju socijalne potrebe, a kroz pružanje socijalne i psihološke podrške u njihovom domu i okruženju kao i pomoći u zadovoljavanju osnovnih životnih potreba.

Član 5.

Poslovi pružanja usluge Pomoć i njega u kući povjeravaju se Opštinskoj organizaciji Crvenog krsta Tivat (u daljem tekstu OO CK Tivat).

Izbor geronto domaćica, koje su prošle obuku za ovo zanimanje, kao i izbor koordinatora, izvršiće OO CK Tivat.

Član 6.

Ova Odluka stupa na snagu osmog dana od dana objavljivanja u “Službenom listu Crne Gore - opštinski propisi“.

Broj:

Tivat,\_\_\_\_\_\_\_.2020.godine

**SKUPŠTINA OPŠTINE TIVAT**

**Predsjednik**

**dr Andrija Petković, s.r.**

**O B R A Z L O Ž E N J E**

Pravni osnov za donošenje **Odluke o finansiranju usluge Pomoć i njega u kući za 2021. godinu** sadržan je u odredbama **člana 154 Zakona o socijalnoj i dječjoj zaštiti** ("Službeni list Crne Gore", br. 27/13, 01/15, 42/15, 47/15, 56/16, 66/16, 01/17, 31/17, 42/17 i 50/17), u kom se navodi: “U budžetu opštine mogu se obezbijediti sredstva za materijalna davanja u socijalnoj i dječjoj zaštiti propisana ovim zakonom i za usluge socijalne i dječje zaštite, kao što su**: pomoć u kući**, dnevni boravak, usluge narodne kuhinje, odmor i rekreaciju djece, stanovanje uz podršku, smještaj u prihvatilište - sklonište, stanovanje za socijalno ugrožena lica, u skladu sa zakonom i druge usluge u skladu sa svojim materijalnim mogućnostima.”

Takođe, u **članu** **156 istog Zakona** navodi se sledeće: “Radi razvoja, odnosno finansiranja usluga socijalne i dječje zaštite sredstva se obezbjeđuju iz budžeta države, **budžeta opštine**, donacija, igara na sreću i drugih izvora, u skladu sa zakonom.

Sredstvima iz stava 1 ovog člana finansiraju se:

 1) usluge socijalne i dječje zaštite za kojima postoji potreba u opštini;

 2) inovativne usluge i usluge socijalne i dječje zaštite od posebnog značaja za državu.

Visinu sredstava za usluge iz stava 1 ovog člana, kriterijume za njihovu raspodjelu po pojedinim opštinama, kriterijume za učešće lokalne samouprave i dinamiku prenosa sredstava utvrđuje nadležni organ državne uprave.

Strateška dokumenta na nacionalnom nivou predviđaju decentralizaciju usluga iz socijalne zaštite, odnosno uključivanje i drugih aktera, osim države, u proces pružanja usluga, s ciljem obezbjeđivanja njihovog kvaliteta. Za ostvarenje tog cilja, potrebno je razvijati usluge koje podržavaju boravak u porodici i neposrednom okruženju, a što se, kad su stara lica u pitanju, može realizovati kroz pružanje usluge Pomoć i njega u kući.

Odlukom o pravima i uslugama iz socijalne i dječje zaštite (“Službeni list Crne Gore – opštinski propisi” br. 03/17, 48/17 i 53/19) članom 25 stav 1, predviđeno je da organ uprave nadležan za poslove socijalne zaštite organizuje i sprovodi pružanje pomoći i njege u kući.

**Lokalnim akcionim planom za razvoj sistema socijalne i dječje zaštite za period 2019-2022,** u sklopu Akcionog plana, predviđena je mjera 2.3 **Povećan kvalitet i dostupnost socijalnih usluga za najugroženija stara lica (nemoćna lica, samačka domaćinstva)** i zadatak 2.3.1. **Usluge podrške za život u zajednici: Povećati broj korisnika usluge pomoć i njega u kući starim i nemoćnim osobama (geronto domačice) i proširiti rad na teritoriji cijele opštine**. Kao nosilac navedene aktivnosti predviđena je OO CK Tivat, koja je i do sada bila pružalac usluga ovog programa.

Poslovi pružanja usluge Pomoć i njega u kući ovom Odlukom su povjereni OO CK Tivat iz razloga što ova organizacija već dugi niz godina sprovodi program pružanja pomoći i njege starim licima sa teritorije opštine Tivat, na izuzetno human i kvalitetan način, omogućavajući velikom broju naših starih sugrađana zadovoljavanje osnovnih životnih potreba. Navedenu uslugu koristi više od 60 lica, uz tendenciju povećanja broja korisnika.

Obrađivač Predlagač

Sekretarijat za društvene djelatnosti Predsjednik opštine

 Željko Komnenović